Curs British Saturday School 2023-24
15 juny 2023

## Curs British Saturday School 2023-2415 juny 2023Última actualització: 15 juny 2023

![](../gestion/img/0e8acd8be4ad77ba6f248162ea46f2427abc8c2954aef2aa299636ec3e2f0893.jpeg)  
  

Des del pròxim dia 19 de juny fins al 2 de juliol de 2023 està obert el termini per a complimentar la sol·licitud d’admissió per al _British Saturday_ _School_ 2023-24.

L’Ajuntament de Gandia, en col·laboració amb el _British School_ de Gandia, convoca 40 beques dirigides a l’alumnat que resideix a la nostra ciutat i que desitge assistir al curs _British Saturday School_ 2023-24_,_ per a millorar els seus coneixements d’anglés amb professorat natiu altament qualificat.

El curs consta de 25 dissabtes hàbils de classe, des d’octubre fins al maig, de 10.00 a

13.00 hores, a dur a terme en les instal·lacions del _British_ _School_ de Gandia, situades a la Plaça de la Llum, 3, PB.

Cada una de les beques inclou, a més de la matrícula i la mensualitat, el material escolar i didàctic de tot el curs. No s’inclou transport ni cap mena de roba.

Els requisits per poder participar en la convocatòria són: 1) L’alumne/a sol·licitant haurà d’haver nascut entre els anys 2012 i el 2008, ambdós inclosos (des dels 12 fins als 15 anys); 2) L’alumne/a i els/les seus/es representants legals hauran d’estar empadronats a Gandia amb anterioritat a l’1 de gener de 2023; 3) Els/les representants legals de l’alumne/a sol·licitant hauran d’estar al corrent de pagament en les seues obligacions tributàries amb l’Ajuntament de Gandia i 4) L’alumne/a sol·licitant haurà d’haver obtingut una nota mitjana aritmètica, relativa a l’expedient acadèmic del Curs Escolar 2021-22, des del 5 fins al 10.

Les persones interessades hauran de presentar la seua sol·licitud a través de la seu electrònica de l’Ajuntament de Gandia, entre el **19 de juny i el 2 de juliol del 2023** **(ambdós inclosos)**, presentant la sol·licitud i la documentació pertinent. Si no disposen d’identificació digital, podran presentar-la físicament al Departament d’Educació (C/ Carmelites, 2, PB). No s’admetran les sol·licituds presentades fora de termini. Tots els mèrits al·legats hauran d’anar acompanyats de la justificació documental corresponent.

Per a saber més dades sobre la convocatòria d’ajudes i els seus requisits per poder-la sol·licitar, poden consultar la següent adreça electrònica: https://www.gandia.es/aytg/uploaded/EDUCACIO/BECAS/  
BEQUES\_SATURDAY\_23/SATURDAY\_23\_24\_\_VALENCIA.pdf

[Twittear](https://twitter.com/share)